L’Ajuntament de Burjassot concedeix 95 Ajudes al Transport Públic per a estudiants
2025-07-24

L’Ajuntament de Burjassot, des de l’Institut Municipal de Cultura i Joventut (IMCJB), ha fet pública, en la web municipal, la resolució de les Ajudes al Transport públic per als estudiants del municipi que cursen els seus estudis fora de Burjassot.

La resolució pot consultar-se en el Tauler d’anuncis de l’IMCJB, allotjat en la seu electrònica de l’IMCJB, http://sede.imcjb.net/, a la qual s’accedeix des de la web municipal.

Els 95 estudiants als quals s’ha concedit l’ajuda han rebut ja un correu electrònic a partir del qual han de descarregar-se la carta de pagament i anar a l’entitat bancària que s’indica a pagar el cost dels bons. Si prefereixen pagar-los amb targeta de crèdit, poden fer-ho, amb la carta de pagament, en el Servei d’Informació de la Casa de Cultura, en horari de dilluns a divendres de 9 a 14 hores i dimarts i dijous de 17 a 19:30 hores. En aquest cas, cal sol·licitar cita prèvia, des de la mateixa web de l’Ajuntament.

Des de hui mateix (18-05-2017) poden realitzar el pagament dels bons i arreplegar-los en la Casa de Cultura.